Lav et referat af nedenstående tekst:

Tekst:
VM er lige om hjørnet, og når de danske landsholdsspillere møder ind til slutrunden, skal de ikke bekymre sig om påklædningen. DBU har nemlig indgået et samarbejde med det populære, danske tøjmærke Shaping New Tomorrow, der har hovedsæde i Aalborg. Og ifølge DBU selv er aftalen mellem de to parter "omfattende": - Frem til udgangen af 2024 står den nordjyske modevirksomhed for hele garderoben til herrelandsholdet uden for grønsværen i forbindelse med landsholdssamlinger og kampe, skriver DBU i pressemeddelelsen . Det nye samarbejde er en anelse atypisk i forhold til de tøjaftaler, man normalt kender. Det er således de danske spillere, der selv har anmodet om at blive iklædt tøj fra Shaping New Tomorrow. En usædvanlig proces I pressemeddelelsen fremgår det, at "det hele startede med, at en af spillerne selv tog kontakt til DBU for at høre, om der var en mulighed for et samarbejde." Interessen fra spillerne betyder selvsagt, at samarbejdet skaber endnu mere værdi. Det fortæller Chef for Herrelandsholdet, Christian Nørkjær: - Det er en ny type af samarbejde, som er rigtig spændende for DBU, fordi det gensidigt skaber værdi - altså også hos spillerne. Samtidig er Shaping New Tomorrow et nyt up-coming, dansk brand, der matcher DBU og landsholdet godt på alle punkter, siger han. - Det er den perfekte kombination af klassisk tøj og sportstøj,  siger Nørkjær, der også kalder det usædvanligt, at spillerne selv kommer og beder DBU om at række ud til en bestemt sponsor. En af landsholdets helt store profiler i form af Christan Eriksen glæder sig også over den nye påklædning: - Alle på holdet kendte godt Shaping New Tomorrow inden, og rygterne var løbet lidt i forvejen med, at det er behageligt og samtidig meget sportsligt. Så det er perfekt timing, siger Eriksen. Hvilke spillere, der allerede i denne måned får glæde af den nye påklædning, bliver vi klogere på mandag aften klokken 20. Her udtager Kasper Hjulmand således sin VM-trup på 26 navne. Det kan du følge direkte i en liveblog på vm.tv2.dk .

Referat:
De danske landsholdsspillere har selv anmodet om det nye samarbejde med det nordjyske tøjmærke Shaping New Tomorrow.